Hetkarê Hemserekê Pêroyî yê Huqûqî ra Berpirsîyar ê HDPyî Umît Dedeyî eşkerayîyêke daye û vat: ''Devlet Bahçelî pê şuxilnayîşê hêzê hemkarîya îqtîdarî eşkerayîyan dano ke derheqê HDPyî de bira qefilnayîşî bêra dayene. Bahçelî bi nê hawayî ferman dano Serdozgerîya Komare ya Mehkemeya Berze û tedaya hukmî keno û hawayî Qanûnê Bingeyî binpay keno. Serrnameyê 'Xoserîya Mehkemeyan' a Qanûnê Bingeyî eşkera yo.''
Dedeyî da zanayene ke Bahçelî derheqê dewayanê 6-8ê Teşrîna Verêne de verê hukmî vurneno û vat: ''No tesîkerdişê hukmî yo û sûc o.''
Dedeyî ard ziwan ke seba ke Bahçelî tesîrê hukmî keno ganî derheqê ci de qanûn wezîfeyê xo bîyaro ca.
